પોરબંદર ના બરડા પંથક માં આવેલ એક ગામ માં રહેતી એક એન્જીનીયર યુવતી એ નોંધાવેલ પોલીસ ફરિયાદ મુજબ તેનું પાંચેક વરસ થી ઇસ્ટાગ્રામ માં આઈડી ધરાવે છે અને તેનો ઉપયોગ કરે છે પરંતુ ગત તા ૨૭-૧૨ ના રોજ તેઓ સાંજ ના સમયે ઇસ્ટાગ્રામ ચેક કરતા હતા ત્યારે ઇસ્ટાગ્રામ દ્વારા “સજેસ્ટેડ ફોર યુ”માં તેમના જ નામ અને પ્રોફાઈલ ફોટા વાળું ડુપ્લીકેટ આઈડી તેમને જોવામાં આવ્યું હતું જેથી તેઓએ એ આઈડી જોતા તેમના જ અન્ય બે ફોટા પણ તેમાં અપલોડ કરવામાં આવ્યા હતા જેથી તેઓએ એ એકાઉન્ટ ધારક ને મેસેજ કરતા તેઓએ તેમને બ્લોક કરી દીધા હતા જેથી તેઓએ તેમના ભાઈ ના આઈડી માં થી ફરીથી મેસેજ કરતા તે બોગસ એકાઉન્ટ ધારકે આઈડી માં નામ બદલાવી નાખ્યું હતું પરંતુ ફોટા હજુ એન્જીનીયર બહેન ના જ રાખ્યા હતા આથી તેઓએ આ અંગે ૧૦૦ નંબર પર ફોન કરી ને સાયબર ક્રાઈમ માં અજાણ્યા શખ્શ વિરુધ તેમના ફોટા અને અંગત માહિતી નો દુરુપયોગ કરી ફેક આઈડી બનાવ્યું હોવાની પોલીસ ફરિયાદ નોંધાઈ છે અને પુરાવા રૂપે તેઓએ અલગ અલગ સાત જેટલા સ્ક્રીનશોટ પણ પોલીસ ને આપ્યા છે પોલીસે વધુ તપાસ હાથ ધરી છે.